b"\n_START_ARTICLE_\nQuentin Durward (s\xc3\xa8rie de televisi\xc3\xb3)\n_START_SECTION_\nArgument\n_START_PARAGRAPH_\nEn un monestir escoc\xc3\xa8s, durant el dia de l'ordenaci\xc3\xb3 d'un sacerdot, Quentin Durward, un noble jove est\xc3\xa0 a l'espera de ser consagrat. Els monjos li demanen que dediqui la seva vida a D\xc3\xa9u per a salvar-la. Se li recorda que ell hauria d'haver mort si no l'haguessin salvat els monjos i que per aix\xc3\xb2 els havia fet una promesa solemne. Quan els monjos renyen el jove Quentin, el p\xc3\xbablic s'assabenta que el seu clan ha desaparegut com a resultat d'una disputa. El clan enemic que va matar els familiars de Quentin est\xc3\xa0 decidit de totes totes a acabar amb el seu llinatge. Per aix\xc3\xb2, l'\xc3\xbanica via de salvament que li queda \xc3\xa9s jurar viure en celibat. Tot i aix\xc3\xb2, quan ataquen el monestir, Quentin fuig dels seus perseguidors i arriba al Canal de la M\xc3\xa0nega. Va cap a Fran\xc3\xa7a perqu\xc3\xa8 el seu \xc3\xbanic parent viu \xc3\xa9s el seu oncle Lludovic Cunningham (interpretat per No\xc3\xabl Roquevert), que \xc3\xa9s un membre de la Gu\xc3\xa0rdia Escocesa. Al mateix temps, Isabelle de Croye, que tamb\xc3\xa9 \xc3\xa9s orfe, fuig del Regne de Borgonya per a eludir un matrimoni concertat i tamb\xc3\xa9 troba refugi a Fran\xc3\xa7a. A all\xc3\xa0 es troben, s'enamoren i s'acaben casant a l'Abadia de Notre Dame de Morienval despr\xc3\xa9s de moltes aventures.\n_START_SECTION_\nGaleria\n_START_PARAGRAPH_\nFotos de les localitzacions de la s\xc3\xa8rie:"